Norges forskningsråds formidlingspris

**Forskningsrådets formidlingspris** **for fremragende forskningsformidling** er en vitenskapelig pris som utdeles av Norges forskningsråd. Prisen skal belønne og stimulere til formidling av egen forskning overfor et bredt publikum. Formidlingen må være av høy kvalitet i både form og innhold. Prisen kan også tildeles for forskningsformidling eller en særlig innsats for å fremme norsk forskning, og for arbeid knyttet til etiske problemstillinger innenfor forskningen. Prisen er på 500 000 kroner.

## Prismottagere
* 1996: Lisbet Holtedahl, Universitetet i Tromsø – «for sin innsats som initiativtaker til og leder for et kompetansebyggende samarbeidsprogram mellom Universitetet i Tromsø og universitetet i Ngaoundere i Kamerun, Afrika»
* 1997: Asgeir Brekke, Universitetet i Tromsø, og Alv Egeland, Universitetet i Oslo – «for deres formidling av nordlysforskning»
* 1998: Dag O. Hessen, Universitetet i Oslo – «for sin popularisering og formidling både i mediene og i bokform av en naturvitenskapelig, evolusjonsbiologisk teori og tankegang som premissbidrag til samfunnsdebatten»
* 1999: Henry Valen, Institutt for samfunnsforskning – «for sin formidling av valgforskning til den norske befolkningen»
* 2000: NRK P2s populærvitenskapelige radioprogram *[[Verdt å vite]]* – «for den offensive og oppsøkende holdningen redaksjonen har vist, og at de har klart å skape et levende og engasjert radioforum for norsk og internasjonal forskning»
* 2001: Michael Baziljevich, Universitetet i Oslo – «for sitt arbeid med Astrofestivalen og for sitt engasjement og sin kreativitet, samt for sin langvarige innsats for formidling av forskning og realfag»
* 2002: Thomas Hylland Eriksen, Universitetet i Oslo – «fordi han er en særlig aktiv formidler av sitt fag og sin kunnskap, et forbilledlig eksempel på at forskning, og til dels komplisert fagstoff, kan formidles i et forståelig og klart språk»
* 2003: Bente Træen, Universitetet  i Tromsø – «for sin fremragende formidling og fordi hun demonstrerer stor bevissthet om forskningsformidlingens utfordringer og krav»
* 2004: Odd Aksel Bergstad, MAR-ECO-prosjektet – «som hovedansvarlig for det omfattende formidlingsprosjektet fra det internasjonale MAR-ECO-prosjektet, der særlig mangfoldet og profesjonaliteten som preger formidlingsarbeidet har imponert og begeistret juryen»
* 2005: Terje Tvedt, Universitetet i Bergen – «for en langvarig, original og profesjonell formidling fra et svært viktig kunnskapsfelt – jordens vannressurser»
* 2006: Wenche Blomberg, Universitetet i Oslo – «for sin levende fremstilling av psykiatriens historie»
* 2007: Egil Lillestøl, Universitetet i Bergen – «for formidling av grunnleggende fysikk til skoleelever og publikum, en allmennrettet formidling av svært høy kvalitet»
* 2008: Ole Didrik Lærum, Universitetet i Bergen – «for levende og nyskapende kommunikasjon av høy kvalitet fra eget fagfelt»
* 2009: Jørn H. Hurum, Universitetet i Oslo – «for gjennom en årrekke å ha formidlet til et bredt publikum, nådd nye og brede målgrupper, og med stor entusiasme, glede, faglig tyngde og nærvær skapt oppmerksomhet og interesse for kunnskap og forskning»
* 2010: Redaksjonen for nettstedet Forskning.no – «for fremragende formidling av forskning og kunnskap gjennom gode og kritisk innrettede redaksjonelle produkter, og for å ha inspirert norske forskere og forskningsmiljøer til mer, bredere og bedre formidling av egne resultater»
* 2011: Kalle Moene, Universitetet i Oslo – «for sin evne til å forklare komplekse økonomiske spørsmål på en forståelig måte»
* 2012: Nils Christian Stenseth, Universitetet i Oslo – «for å ha vært en svært aktiv formidler av forskningen sin gjennom hele forskerkarrieren, og for å ha vært bevisst på bruken av mange formidlingskanaler»
* 2013: Jorunn Sundgot-Borgen, Norges idrettshøgskole – «for å være en fremragende forsker og en svært aktiv formidler gjennom mange år»
* 2014: Frank Aarebrot, Universitetet i Bergen – «for uredd, tydelig og klar kommunikasjon, stort engasjement og imponerende gjennomslagskraft»
* 2015: Anine Kierulf, Universitetet i Oslo – «for evnen hun har til å forklare innfløkte problemer på en forenklet, men poengtert og tydelig måte og for å være en viktig og troverdig stemme i allmennheten i spørsmål som gjelder menneskerettigheter og ytringsfrihet»
* 2016: Ingun Grimstad Klepp, Høgskolen i Oslo og Akershus – «for engasjert formidling om temaer som friluftsliv, klær og husarbeid, miljø og klesvaner»
* 2017: Henrik H. Svensen, Universitetet i Oslo – «for faglig kunnskap og stort samfunnsengasjement i formidlingen av egen geologisk forskning (vulkanisme og fortidens kriser), men også for å være en tydelig formidler av geologisk forskning generelt»
* 2018: Bjørn H. Samset ved CICERO senter for klimaforskning
* 2019: Audun Rikardsen, arktisk/marin biolog (samt naturfotograf) ved Universitetet i Tromsø
* 2020: Anne Sverdrup-Thygeson, professor i bevaringsbiologi ved NMBU – «for formidling om biologi, insekter og naturens betydning»
* 2021: Anne Spurkland, professor i anatomi og forsker på molekylær immunologi ved Universitetet i Oslo – «for å ha vært en tydelig stemme i debatten om koronapandemien»
* 2022: Alexander Sandtorv, norsk kjemiker – «for sin brede formidling av kjemiens kraft. Sandtorv er en uredd formidler og debattant, som evner å treffe ulike deler av befolkningen, i ulike fora, og med ulike og til dels nyskapande metoder»
* 2023: Inga Strümke, norsk fysiker – for «stort engasjement og utmerkt formidlingsevne, kombinert med høy faglig kunnskap»
* 2024: Cathrine Thorleifsson, Universitetet i Oslo – for «uredd formidling og dialog innen politisk radikalisering, et felt hvor forskerne ofte utsettes for trusler og hets»
* 2025: Geir Selbæk, Universitetet i Oslo  – «for sin betydelige innsats for å spre kunnskap om demens og hvordan lidelsen kan forebygges og håndteres»

## Referanser